Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Tietoja kamerasta > AVCHD-muoto

## AVCHD-muoto

AVCHD-muoto on kehitetty teräväpiirtoisille digitaalivideokameroille, kun tallennetaan teräväpiirtoista (HD) signaalia muodossa 1080i*1 tai 720p*2 käyttäen erittäin tehokasta pakkauskoodaustekniikkaa. MPEG-4 AVC/H.264 -muoto on otettu käyttöön videodatan pakkausta varten, ja Dolby Digital- tai Linear PCM -järjestelmää käytetään äänitiedon pakkaukseen.
MPEG-4 AVC/H.264 -muoto pystyy pakkaamaan kuvia tehokkaammin kuin perinteiset kuvanpakkausmuodot. MPEG-4 AVC/H.264 -muodon avulla digitaalivideokameralla kuvattu teräväpiirtoinen videosignaali voidaan tallentaa 8 cm:n DVD-levyille, kiintolevylle, flash-muistiin, muistikorttiin tms.

#### Tallennus ja toisto kameralla

AVCHD-muodon mukaan kamera tallentaa käyttäen alla mainittua teräväpiirtoista kuvanlaatua (HD).
Videosignaali*3:
1080 60i -yhteensopiva laite
MPEG-4 AVC/H.264 1920×1080/60i, 1440×1080/60i
1080 50i-yhteensopiva laite
MPEG-4 AVC/H.264 1920×1080/50i, 1440×1080/50i
Äänisignaali: Dolby Digital 2ch
Tallennusväline: Muistikortti
*1 1080i-määritys
Teräväpiirtomääritys, joka käyttää 1 080 tehollista skannausjuovaa ja lomitusjärjestelmää.
*2 720p-määritys
Teräväpiirtomääritys, joka käyttää 720 tehollista skannausjuovaa ja progressiivista järjestelmää.
*3 Dataa, joka on tallennettu muussa kuin edellä mainitussa AVCHD-muodossa, ei voi toistaa tässä kamerassa.
Takaisin ylös